
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	23 iunie 2008

	Nr.
	27/259


R A P O R T

asupra 
propunerii legislative pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare 

(Plx 180/2008)
şi 

a propunerii legislative privind modificarea Legii 19 din 17 martie 2000, privind sistemul public de pensii şi al drepturi de asigurări sociale cu modificările şi completările ulterioare 

(Plx 309/2008)

În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată cu dezbaterea pe fond a propunerii legislative pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare (Plx 180/2008) şi propunerii legislative privind modificarea Legii 19 din 17 martie 2000, privind sistemul public de pensii şi al drepturi de asigurări sociale cu modificările şi completările ulterioare (Plx 309/2008), trimise comisiei cu adresele nr. Plx 180 din 14 aprilie 2008, respectiv Plx 309 din 12 mai 2008.

La întocmirea prezentului raport, în conformitate cu prevederile art.68 alin.(1) şi (2) din Regulamentul Camerei Deputaţilor, Comisia a avut în vedere:
· avizele Consiliului Legislativ (nr.1551/12.11.2007, respectiv 1729/13.12.2007)
· avizele Consiliului Economic şi Social (nr.2018/29.10.2007, respectiv 2317/10.12.2007)

· avizele Comisiei juridice, de disciplină şi imunităţi (nr.31/308/05.05.2008, respectiv 31/470/17.06.2008)

· punctele de vedere ale Guvernului (nr.3276/06.12.2007, respectiv 76/11.01.2008).

Propunerile legislative au ca obiect de reglementare modificarea şi completarea Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare, în scopul majorării punctajelor anuale realizate atât de către pensionari cât şi de către persoanele asigurate care au desfăşurat activităţi în locuri încadrate în grupe superioare de muncă, potrivit legislaţiei anterioare datei de 1 aprilie 2001 ori în locuri de muncă încadrate în condiţii speciale sau deosebite, potrivit legislaţiei în vigoare după această dată. 

Comisia propune Plenului Camerei Deputaţilor aprobarea propunerii legislative cu nr. Plx 180/2008 şi respingerea propunerii legislative cu nr. Plx 309/2008, prevederile acesteia din urmă fiind preluate ca amendamente admise, potrivit prevederilor art.68 alin.(2) din Regulamentul Camerei Deputaţilor.
Ambele propuneri legislative fac parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 18 iunie 2008 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Egalităţii de Şanse:
· d-na Denisa Pătraşcu – Secretar de Stat

· d-na Mihaela Grecu – director

· d-na Georgeta Jugănaru – director

· d-na Maria Elena Butnar – inspector 

d-na Cecilia Sebe – şef serviciu
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Propunerile legislative au fost respinse de Senat în şedinţele din 8 aprilie 2008, respectiv din 5 mai 2008.
Pentru ambele propuneri legislative Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 


În urma dezbaterilor, Comisia propune admiterea cu modificări a propunerii legislative pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare (Plx 180/2008), după cum urmează: 

Amendamente admise

În urma dezbaterilor, Comisia propune adoptarea propunerii legislative cu următoarele amendamente:

	Nr. crt.
	Text act normativ de bază
	Text proiect de modificare şi completare
	Text propus de Comisie

(autorul amendamentului)
	Motivarea

amendamentelor propuse

	1
	__
	Titlul legii

Lege pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale, cu modificările şi completările ulterioare

	Lege pentru modificarea şi completarea Legii nr.19/2000 privind sistemul public de pensii şi alte drepturi de asigurări sociale
Autor: d-l deputat Gheorghe Barbu

	Pentru respectarea normelor de tehnică legislativă.

	2
	__
	Articol unic. -  Legea nr.19/2000 privind sistemul public de pensii şi  alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, se modifică şi se completează după cum urmează:

	Art.I. -  Legea nr.19/2000 privind sistemul public de pensii şi  alte drepturi de asigurări sociale, publicată în Monitorul Oficial al României, Partea I, nr.140 din 1 aprilie 2000, cu modificările şi completările ulterioare, se modifică şi se completează după cum urmează:

Autori: d-nii deputaţi Gheorghe Barbu, Marian Sârbu şi Dan Nica

	Pentru respectarea normelor de tehnică legislativă, având în vedere modificările aduse prin prezentul raport.

	3
	Art.12. - Veniturile bugetului asigurărilor sociale de stat provin din contribuţii de asigurări sociale, dobânzi, majorări pentru plata cu întârziere a contribuţiilor, precum şi din alte venituri, potrivit legii.
	1. Articolul 12 se modifică şi va avea următorul cuprins:

„Art.12 – Veniturile bugetului asigurărilor sociale de stat provin din:

a) contribuţii de asigurări sociale, dobânzi, majorări pentru plata cu întârziere a contribuţiilor, precum şi din alte venituri, potrivit legii;

b) transferuri nerambursabile de la bugetul de stat pentru echilibrarea bugetului asigurărilor sociale de stat, care se aprobă prin legile bugetare anuale.”


	nemodificat
	

	4
	Art.23, lit.b)

b) venitul lunar asigurat, prevăzut în declaraţia sau contractul de asigurare, care nu poate fi mai mic de o pătrime din salariul mediu brut lunar pe economie.
	2. La articolul 23, litera b) a alineatului (1) se modifică şi va avea următorul cuprins:

„b) venitul lunar asigurat, prevăzut în declaraţia sau în contractul de asigurare socială.”


	Se elimină.

Autor: d-l deputat Gheorghe Barbu


	Pentru evitarea paralelismului legislativ, întrucât textul prevăzut în iniţiativa legislativă este prevăzut în Ordonanţa de urgenţă a Guvernului nr.91/2007 pentru modificarea şi completarea unor acte normative din domeniul protecţiei sociale, care se află în procedură legislativă în Camera decizională, urmând a fi aprobată prin lege.

	5
	__
	3. După articolul 78 se introduce un nou articol, articolul 781, cu următorul cuprins:

„Art.781. – (1) Asiguraţii care au desfăşurat activităţi în locuri încadrate în grupe superioare de muncă, potrivit legislaţiei anterioare datei de 1 aprilie 2001, sau în locuri de muncă încadrate în condiţii speciale sau deosebite, potrivit legislaţiei în vigoare după această dată, beneficiază de majorarea punctajelor realizate în perioadele respective, după cum urmează:

a) cu 50% pentru perioadele în care au desfăşurat activităţi în locuri încadrate, potrivit legislaţiei anterioare datei de 1 aprilie 2001, în grupa I de muncă, sau în locuri încadrate, potrivit legislaţiei în vigoare după această dată, în condiţii speciale;

b) cu 25% pentru perioadele în care au desfăşurat activităţi în locuri încadrate, potrivit legislaţiei anterioare datei de 1 aprilie 2001, în grupa a II-a de muncă sau în locuri încadrate, potrivit legislaţiei în vigoare după această dată, în condiţii deosebite.

(2) Prevederile alin.(1) se aplică numai în situaţiile în care, potrivit legii, la determinarea punctajului mediu anual se utilizează stagiile complete de cotizare prevăzute în anexa nr.3.

(3) De prevederile alin.(1) beneficiază şi persoanele ale căror drepturi de pensie s-au deschis anterior datei de 1 ianuarie 2008.

(4) Prevederile alin.(1) se aplică începând cu data de 1 ianuarie 2008.”

	2. După articolul 781 se introduce un nou articol, articolul 782, cu următorul cuprins:

„Art.782. – (1) Asiguraţii care au desfăşurat activităţi în locuri încadrate în grupe superioare de muncă, potrivit legislaţiei anterioare datei de 1 aprilie 2001, precum şi cei care au desfăşurat activităţi în locuri de muncă încadrate în condiţii speciale sau deosebite, potrivit legislaţiei în vigoare după această dată, beneficiază de majorarea punctajelor realizate în perioadele respective, după cum urmează:

a) cu 50% pentru perioadele în care au desfăşurat activităţi în locuri încadrate în grupa I de muncă, potrivit legislaţiei anterioare datei de 1 aprilie 2001, sau în locuri încadrate în condiţii speciale, potrivit legislaţiei în vigoare după această dată;

b) cu 25% pentru perioadele în care au desfăşurat activităţi în locuri încadrate în grupa a II-a de muncă, potrivit legislaţiei anterioare datei de 1 aprilie 2001, sau în locuri încadrate în condiţii deosebite, potrivit legislaţiei în vigoare după această dată.

alin.(2) nemodificat

alin.(3) şi (4) se elimină.
Autori: d-nii deputaţi Gheorghe Barbu, Marian Sârbu şi Dan Nica

	Pentru respectarea normelor de tehnică legislativă, întrucât în cuprinsul Legii nr.19/2000 există art.781.

Pentru o formulare mai bună.

Pentru claritatea textului.

Pentru evitarea unei duble reglementări, având în vedere prevederile art.II introdus prin prezentul raport.


	6
	__
	4. După articolul 165 se introduce un nou articol, articolul 1651, cu următorul cuprins:

„Art.1651. – (1) Pensionarii sistemului public ale căror drepturi de pensie au fost stabilite potrivit legislaţiei anterioare datei de 1 aprilie 2001, care au desfăşurat activităţi în locuri încadrate în grupe superioare de muncă, beneficiază de o creştere a punctajelor realizate în aceste perioade, după cum urmează:

a) cu 50% pentru perioadele în care au desfăşurat activităţi în locuri încadrate, potrivit legii, în grupa I de muncă;

b) cu 25% pentru perioadele în care au desfăşurat activităţi în locuri încadrate, potrivit legii, în grupa a II-a de muncă.

(2) Prevederile alin.(1) nu se aplică în situaţia în care, la recalcularea pensiilor în conformitate cu prevederile Ordonanţei de urgenţă a Guvernului nr.4/2005 privind recalcularea pensiilor din sistemul public, provenite din fostul sistem al asigurărilor sociale de stat, aprobată prin Legea nr.78/2005, cu completările ulterioare, pentru determinarea punctajului mediu anual s-a utilizat un alt stagiu complet de cotizare decât cel prevăzut de legislaţia pensiilor în vigoare la data înscrierii la pensie.

(3) Prevederile alin.(1) se aplică începând cu data de 1 ianuarie 2008.”
	3. După articolul 165 se introduce un nou articol, articolul 1651, cu următorul cuprins:

„Art.1651. – (1) Pensionarii sistemului public ale căror drepturi de pensie au fost stabilite potrivit legislaţiei anterioare datei de 1 aprilie 2001, care au desfăşurat activităţi în locuri încadrate în grupe superioare de muncă, precum şi cei care au desfăşurat activităţi în locuri de muncă încadrate în condiţii speciale sau deosebite şi ale căror drepturi de pensie au fost stabilite potrivit legislaţiei în vigoare după această dată, beneficiază de o creştere a punctajelor realizate în aceste perioade, după cum urmează:

a) cu 50% pentru perioadele în care au desfăşurat activităţi în locuri încadrate în grupa I de muncă, potrivit legislaţiei anterioare datei de 1 aprilie 2001, sau în locuri încadrate în condiţii speciale, potrivit legislaţiei în vigoare după această dată;

b) cu 25% pentru perioadele în care au desfăşurat activităţi în locuri încadrate în grupa a II-a de muncă, potrivit legislaţiei anterioare datei de 1 aprilie 2001, sau în locuri încadrate în condiţii deosebite, potrivit legislaţiei în vigoare după această dată.

(2) Prevederile alin.(1) nu se aplică în situaţia în care, la recalcularea pensiilor în conformitate cu prevederile Ordonanţei de urgenţă a Guvernului nr.4/2005 privind recalcularea pensiilor din sistemul public, provenite din fostul sistem al asigurărilor sociale de stat, aprobată cu modificări prin Legea nr.78/2005, cu completările ulterioare, pentru determinarea punctajului mediu anual s-a utilizat un alt stagiu complet de cotizare decât cel prevăzut de legislaţia pensiilor în vigoare la data înscrierii la pensie.

alin.(3) se elimină.
Autori: d-nii deputaţi Gheorghe Barbu, Marian Sârbu şi Dan Nica

	Pentru evitarea unei duble reglementări, având în vedere prevederile art.II introdus prin prezentul raport.



	7
	__
	__
	Art.II. – Recalcularea pensiilor stabilite anterior intrării în vigoare a prezentei legi se efectuează din oficiu de către Casa Naţională de Pensii şi Alte Drepturi de Asigurări Sociale şi se acordă beneficiarilor începând cu data de 1 ianuarie 2009.
Autori: d-nii deputaţi Marian Sârbu, Dan Nica şi Barbu Gheorghe


	Text preluat din propunerea legislativă având Plx 309/2008.

Pentru a da timp suficient organizării activităţii necesare aplicării prevederilor prezentei legi.




Comisia propune, cu unanimitate de voturi, aprobarea propunerii legislative în forma prezentată în prezentul raport.
PREŞEDINTE,




SECRETAR,








Gheorghe Barbu



Kerekes Károly 

Întocmit,

Consilier Elena MESAROŞ

